PMIndiaData/PMIndiaSum huggingface dataset:
প্রধান মন্ত্রীনা উত্তরখন্দগী মীয়ামদা রাজ্য অসি শেমখিবগী নুমিৎকা মরী লৈননা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা উত্তরখন্দগী মীয়ামদা রাজ্য অসি শেমখিবগী নুমিৎকা মরী লৈননা য়াইফ-পাউজেল পীখ্রে ত্বীতকী পরিং অমদা, প্রধান মন্ত্রীনা হায়খি; "উত্তরখন্দ শেমখিবগী নুমিৎনা লাকপদা লাইরৈবাক অসিগী ইচিল-ইনাউ অমসুং ইচল-ইচে পুম্নমকপু ঐহাক্না য়াইফ-পাউজেল পীজরি৷ হৌখিবা চহি মঙাদা লমদম অসিনা পুরকখিবা চাওখৎ-থৌরাং অদুনা ঐহাক্না থাজবা থম্লি মদুদি মসিগী চহি তরাগী খুজিং অসি উত্তরখন্দগী ওইরগনি৷ উত্তরখন্দদা পাইখৎলিবা চাওখৎ-থৌরাংগী থবক অসিনা চিংগী ইশিং অমদি নহা অনিমক শিজিন্নরি হায়বসি প্রমান ওইরে৷ প্রকৃতিগী ফম্বাক্তা খুন্দারিবা রাজ্য অসি চাওখৎ লম্বীদা খুমাং থানা চংশিনবা ওইরসনু হায়না ঐনা থৌনিজরি।"
কেবিনেতনা ওস্ত্রেলিয়া-ইন্দিয়া ৱাতর সেক্যুরিতী ইনিসিয়েতিব (এ.আই.দবল্যু.এ.এস.আই.)গীদমক্তা তেক্নিকেল কোওপরেশন পীননবগীদমক্তা ভারত অমসুং ওস্ত্রেলিয়াগি মরক্তা খুৎয়েক পীনখিবা মেমোরেন্দম ওফ অন্দরস্তেন্দিং অয়াবা পীখ্রে

প্রধান মন্ত্রী. শ্রী নরেন্দ্র মোদীনা থৌবুরেল ওইদুনা পাংথোকখি কেন্দ্রগী কেবিনেতনা অর্বান ৱাতর মেনেজমেন্ততা তেক্নিকেল কোওপরেশন পীননবগীদমক্তা ভারত সরকারগী হাউসিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.) অমসুং ওস্ত্রেলিয়া সরকারগী দিপার্তমেন্ত ওফ ফোরেন এফিয়র্স এন্দ ত্রেদ (দি.এফ.এ.তি.)গী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং অদুগী মতাংদা খঙহনখ্রে। এম.ও.য়ু. অসি ২০২১গী দিসেম্বরদা খুৎয়েক পীনখি। এম.ও.য়ু. অসিনা ৱাতর সেক্যুরিতীগী লমদা লৈবাক অনি অসিগী মরক্তা লৈরিবা বাইলেতরেল কোওপরেশন অসি অমুক্কসু হেন্না চেৎশিনহল্লগনি। মসিনা অর্বান ৱাতর মেনেজমেন্তকীদমক্তা থাক খুদিংমক্তা ইন্সতিত্যুস্নেল কেপাসিতীশিং হেনগৎহল্লগনি; এক্সেসেবিলিতী, এফোর্দেবিলিতী অমসুং ঈশিংগী ক্বালিতী অমসুং সেনিতেশন সার্বিসশিং ফগৎহল্লগনি; ঈশিংগী সার্কুলর ইকোনোমী প্রোমোত তৌরগনি অমসুং সিতীশিংবু ঈশিং মরাং কাইনা ফংহল্লগনি; ক্লাইমেত রেজিলিয়েন্ত ওইবা ৱাতর মেনেজমেন্ত প্রক্তিসশিং থৌগৎলগনি; ৱাতর মেনজমেন্ততা কম্যুনিতী পার্তিসিপেশন অদুবু হেনগৎহল্লি অমসুং ইনফ্রাস্ত্রকচর এক্সেসিবল ওইনবগীদমক্তা অনৌবআ খোংথাং কয়া অমগী খুত্থাংদা সোসিয়েল ইনক্লুজন হেনগৎহনবা। এম.ও.য়ু. অসিনা নাকল অনিমক অসিবু অর্বান ৱাতর সেক্যুরিতীগী মরু ওইবা লমশিংদা লৈবাক অনি অসিনা ফংখিবা তেক্নোলোজিকেল এদভান্সমেন্তশিং অদুগী মতাংদা তম্বা অবহল্লগনি অমসুং লর্নিং এক্সচেঞ্জ, খ্বাইদগী হেন্না ফবা চৎনবীশিং অমসুং ইনস্তিত্যুশনশিংগী কেপাসিতি বিল্দিংবু প্রোমোত তৌরগনি।। মসিনা আত্মানির্ভর ভারতকী মঙলান অদুবু মঙফাওনহন্নবগী মাইকৈদা মতেং পাংলগনি।
মন্ত্রীমন্দলনা গুদ্স এন্দ সর্বিসেস তেক্স এপ্পেল্লেৎ ত্রিব্যুনেল (জি.এস.তি.এ.তি.)গী নেস্নেল বেঞ্চ শেম্বদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা গুদ্স এন্দ সর্বিসেস তেক্স এপ্পেল্লেৎ ত্রিব্যুনেল (জি.এস.তি.এ.তি.)গী নেস্নেল বেঞ্চ শেম্বদা অয়াবা পীখ্রে। এপ্পেল্লেৎ ত্রিব্যুনেল অসিগী নেস্নেল বেঞ্চ অসি নই দিল্লীদা লৈগনি। জি.এস.তি.এ.তি. অসি মসিগী প্রসিদেন্তনা প্রিসাইদ তৌগনি অমসুং তোক্নিকেল মেম্বর অমা (কেন্দ্র) অমসুং তোক্নিকেল মেম্বর অমা (রাজ্য) য়াওগনি। জি.এস.তি.এ.তি.গী নেস্নেল বেঞ্চ শেম্বা অসিদা অমুক্তংদা তৌবা চাদিং ওইনা লাখ ৯২.৫০গী শেনফম চংগনি অমসুং রেকরিং চাদিংনা চহীগী ওইনা লুপা কোতি ৬.৮৬ ওইগনি। মচা খায়বা ৱাফমশিং: গুদ্স এন্দ সর্বিসেস তেক্স এপ্পেল্লেৎ ত্রিব্যুনেল অসি জি.এস.তি. লোদা অনিশুবা অপিলগী ফোরম্নি অমসুং কেন্দ্র অমসুং রাজ্যগী মরক্তা দিসপ্যুৎ রিজোলুসনগী অহানবা কমন ফোরম্নি। সেন্ত্রেল এন্দ স্তেত জি.এস.তি. এক্তকী মখাদা এপ্পেল্লেৎ ওথোরিতীনা ইশু তৌরিবা অহানবা অপিলদা পীরিবা ওর্দরগী মায়োক্তা অপিল জি.এস.তি. এপ্পেল্লেৎ ত্রিব্যুনেলগী মাংদা তাদুনা লৈরি, মদু সেন্ত্রেল অমদি স্তেত জি.এস.তি. এক্তকী মখাদা কমন ওই। কমন ফোরম অমা ওইবনা, জি.এস.তি. এপ্পেল্লেৎ ত্রিব্যুনেলনা জি.এস.তি.গী মখাদা পুখৎলক্লিবা দিসপ্যুৎশিংগী রিদ্রেসেলদা অমসুং লৈবাক্কী মফম শিনবা থুংনা জি.এস.তি. ইমপ্লিমেন্ত তৌবদা শোয়দনা য়ুনিফোর্মিতী পুরক্লগনি। সি.জি.এস.তি. এক্তকী চেপ্তর XVIII না জি.এস.তি. রেজিমগী মখাদা দিসপ্যুৎ রিজোলুসনগীদমক অপিল অমসুং রিভ্যু মেকানিজম ফংহল্লি। সি.জি.এস.তি. এক্তকী মখাদা চেপ্তর অসিগী সেক্সন ১০৯না কেন্দ্র সরকারবু কনস্তিত্যুৎ তৌনবা এম্পৱার পীরি।
পি.এম.না য়ু.পি.গী সিদ্ধার্থ নগরদা মেদিকেল কোলেজ ৯ শঙ্গাখ্রে

প্রধান মন্ত্রী শ্রী নরেন্দ্র মোদীনা .পি.গী সিদ্ধার্থ নগরদা মেদিকেল কোলেজ ৯ শঙ্গাখ্রে। হায়রিবা মেদিকেল কোলেজ মাপল অসি সিদ্ধার্থনগর, ইতাহ, হার্দোই, প্রতাপগর, ফতেপুর, দিওরিয়া, ঘাজিপুর, মির্জাপুর অমসুং জৌনপুরগী দিস্ত্রীক্তশিংদা শাখিবনি। উত্তর প্রদেশকী রাজ্যপাল অমসুং মুখ্য মন্ত্রীনা থৌরম অসিদা ৱা ঙাংখি, প্রধান মন্ত্রীনা হায়খি কেন্দ্র সরকার অমসুং উত্তর প্রদেশকী সরকার অসি কর্ম্ম য়োগীশিংনা দিকেৎ কয়া কন্না হোৎনবগী মহৈনি। মহাক্না হায়খি মদুদি সিদ্ধার্থনগরদা লৈখিদ্রবা মাধব প্রসাদ ত্রিপাথী জীগুম্বগী শক্লোন্দা লৈবাক অসিদা কৎথোকপা মীয়ামগী মীহুৎশিং লৈরি, হায়রিবা মখোয়না ঙসিসু চোকথবা নাইদনা কন্না হোৎনদুনা লৈবাক অসিদা মতেং পাংলি। মহাক্না মখা তানা হায়খি মদুদি সিদ্ধার্থনগরগী অনৌবা কোলেজশিংদা মাধব বাবুগী মমিং থোনবা অসি মহাক্কী থবকশিংদা তশেংনা ইকাই খুম্নবা উৎপনি। মাধব বাবুগী মমিং অসিনা কোলেজ অসিদগী থোরক্লিবা নহা ওইরিবা দোক্তরশিংদা মীয়ামগী থবক তৌবদা পুক্নিং থৌগৎলগনি। প্রধান মন্ত্রীনা হায়খি মদুদি অনৌবা মেদিকেল কোলেজ ৯ শেমগৎপা অসিগা লোয়ননা, অনৌবা বেদ লিশিং অনিগা মখায়রোম লৈহনখ্রে, দোক্তর অমসুং পেরামেদিকশিং লিশিং ৫ হেন্না অনৌবা থবক্কী খুদোংচাবা পীরি। “মসিগা লোয়ননা, চহি খুদিংগী নহারোল চাম্মদা মেদিকেল এজুকেসনগী অনৌবা লম্বী অমা হাংদোক্লি,” হায়না মহাক্না হায়খি। প্রধান মন্ত্রীনা হায়খি পুর্বনচলদা মেনিনজাইতিসনা মরম ওইদুনা তুজুংনিঙাই ওইবা মীশিদা মমাংগী সরকারনা মিংচৎ থিহনখি। মসিগা মান্ননা, উত্তর প্রদেস অসি নোংপোক থংবা ভারত্তা হকশেলগী অনৌবা মঙাল অমা পীরগনি, হায়না শ্রী মোদীনা হায়খি। প্রধান মন্ত্রীনা নিংশিংখি মদুদি হৌজিক উত্তর প্রদেশকী মুখ্য মন্ত্রী ওইবিরিবা য়োগী অদিত্যনাথ জীনা পার্লিয়ামেন্তকী মেম্বর ওইরিঙৈদা পার্লিয়ামেন্তকী ইপিসোদতা রাজ্য অসি অকিবা ফংনা শোৎথরবা মেদিকেল সিস্তেমগী মতাংদা ৱা ঙাংখি। প্রধান মন্ত্রীনা ঙসি হায়খি, উত্তর প্রদেশকী মীওইশিংনা উবা ফংলি মদুদি, মীয়াম্না সেবা তৌবগী খুদোংচাবা অমা পীরি, এন্সাফাইলাতিস হেনগৎপা লেপখ্রে অমসুং মফম অসিদা অঙাং লিশিং কয়াগী পুন্সি কনখ্রে। “সরকারনা করিগুম্বা অমা খল্লকপদা, ৱাখলদা লায়রবগী চৈনাগী মীনুংশি অমা ফাওরকই, অসুম্না মায় পাকপা অসি ওইরকপনি,” হায়না প্রধান মন্ত্রীনা হায়খি। প্রধান মন্ত্রী হায়খি মদুদি অসুক য়াম্বা মেদিকেল কোলেজ কয়া অমা খুৎশিন্নবা অসি রাজ্য অসিদা মমাংদা অমুক্তা থোকখিদ্রি। “মসি মমাংদা থোকখিদ্রি অমসুং করিগীদমক মসি হৌজিক ওইরক্লিবনো, মসিদা মরম অমখক লৈ – রাজনিতীগী তৌবা ঙম্বা অমসুং রাজনিতীগী অহানবা তৌগদবশিং অসিনি” হায়না প্রধান মন্ত্রীনা মরুওইবা পীখি। প্রধান মন্ত্রীনা হায়খি মদুদি চহি ৭কী মমাংদা দিল্লীদা লৈরম্বা মমাংগী সরকার অমসুং চহি ৪গী মমাংদা উত্তর প্রদেশতা লৈরম্বা সরকারনা মীখলগীদমক থবক তৌখি অমসুং মীখলগীদমক য়েংলগা দিস্পেন্সরী খরা অমদি হোস্পিতাল খরা লাওথোক্তুনা তোকখি। প্রধান মন্ত্রীনা হায়খি মতম কুইনা, বল্দিং অমত্তা শাখিদে, বিল্দিং শারবসু মেচিন থমদে, করিগুম্বা অনিমক লৈরবসু দোক্তর অমসুং অতৈ স্তাফশিং থমখিদে। পরিং নাইবা শেঞ্জা-থুমজানা, লায়রবশিংদগী লুপা কোতি লিশিং কয়া অমা মৎতুনা লেপ্পা লৈতনা চৎথখি। প্রধান মন্ত্রীনা হায়খি ২০১৪গী মমাংদা, লৈবাক অসিদা মেদিকেল সীত ৯০,০০০গী মখাদা লৈরম্মী। হৌখিবা চহি ৭ অসিদা, লৈবাক অসিদা অনৌবা মেদিকেল সীত ৬০,০০০ হাচিনখ্রে। উত্তর প্রদেশতসু, ২০১৭ ফাওবদা সরকারগী মেদিকেল কোলেজদা মেদিকেল সীত ১৯০০ খক্তা লৈরমখি। অদুবু দবল ইঞ্জিন সরকার অসিদা চহি মরি খক্তদা সীত ১৯০০দগী হেন্না হেনগৎখি।
প্রধানমন্ত্রীনা অমরেলীদা সহকার সম্মেলন্দা ৱা ঙাংখ্রে

প্রধানমন্ত্রী শ্রী নরের্ন্দ্র মোদীনা ঙসি অমরেলীদা এপিএমসিগী নৌনা শাবা মার্কেৎ য়ার্দ অমা শঙ্গাখ্রে । মহাক্না অমর দাইরীগী অনৌবা প্লান্ত অমসু শঙ্গাখি অমসুং হোনী প্লান্তকী উরেপ-উয়ুংসু তম্লমখি । অমরেলীদা পাংথোকপা সহকার সম্মেলন্দা প্রধানমন্ত্রীনা হায়খি মদুদি নহা ওইরিবা মীওইশিংনা মাংদা থোরকপা অমসুং কোওপরেতিব সেক্তরদা শরুক য়ারবগীদমক্তা য়াম্না নুংঙাইবা পোকই । মহাক্না মতৌ করম্না সৌরাষ্ট্রদা দাইরি চাওখৎলকখিবা হায়বদু নীংশিংখি, মতম অদুদা মহাক গুজরাৎকী মুখ্যমন্ত্রী ওইখি । মহাক্না হায়খি মদুদি ই-নাম য়োজনানা লৌমীশিংদা কান্নবা পীরি অমসুং মখোয়বু হেন্না ফবা কৈথেল ফংহল্লি । মহাক্না হায়খি মদুদি ব্লু রিবোলুসন অমসুং স্বিৎ (হোনী) রিবোলুসন্না সৌরাষ্ট্রগী মীয়ামগী পুন্সি মহিং হোংদোকহন্নবগী থৌনা অদু লৈ । প্রধানমন্ত্রীনা হায়খি মদুদি কেন্দ্র সরকারনা লৌমীশিংগী মথৌ তাবশিং অমসুং অৱাবশিং অদু খঙই ।
প্রধান মন্ত্রী অন্দমান অমসুং নিকোবর ইথৎতা চৎকনি

প্রধান মন্ত্রী শ্রী নরেন্দ্র মোদী ২০১৮গী দিসেম্বর ২৯–৩০দা অন্দমান অমসুং নিকোবর ইথৎতা চৎলগনি। প্রধান মন্ত্রী দিসেম্বর ২৯গী নুমিদাংৱাইরম পোর্ত ব্লেয়রদা থুংলুগনি। দিসেম্বর ৩০দা প্রধান মন্ত্রীনা কার নিকোবরদা লৈবা সুনামি মেমোরিয়েলদা চৎকনি। মহাক্না মেমোরিয়েল অদুদা লৈ কৎকনি, অমদি লৈখিদ্রবশিং অদুগীদমক চেকপল অদুদা কেন্দল চুখৎকনি। অরোংদা মহাক্না আই.তি.আই. শঙ্গাগনি, অমসুং ইনফ্রাস্ত্রকচর প্রোজেক্ত খরগীদমক উরেপ উয়ুং তমগনি। মহাক্না মীয়ামগী মীফম অমদা ৱা ঙাংগনি। তুংদা নুমীৎ অদুদা প্রধান মন্ত্রীনা পোর্ত ব্লেয়রদা লৈবা মার্তিয়স কলমদা লৈ কৎকনি। মহাক্না সহর অদুদা লৈবা সেল্লুলর জেলদা চৎকনি। প্রধান মন্ত্রীনা সাউথ পোইন্ত, পোর্ত ব্লিয়ারদা ফিরাল চিংখৎকনি। মহাক্না পোর্ত ব্লিয়ারগী মেরিনা পার্ক্তা লৈবা নেতাজিগী মীতমদা লৈ কৎকনি। নেতাজি সুভাস চন্দ্র বোসনা ভারতকী লৈমায়দা মচুং অহুগী ফিরাল পাইহনখিবগী ৭৫শুবা চহি পালন নিংশিংনিঙাই ওইবা পোস্তেল স্তাম্প, কোইন অমসুং ফার্সত দে কোভর অমা নেতাজি স্তেদিয়মদা প্রধান মন্ত্রীনা হৌদোক্লগনি। মহাক্না অন্দমান অমসুং নিকোবরগীদমক ইনোবেসন অমসুং স্তার্ত–অপ পোলিসীশু হৌদোক্লগনি। মহাক্না মেগা ৱাৎ ৭কী সোলর পৱার প্লান্ত অমা অমসুং সোলর ভিলেজ শঙ্গাগনি। মহাক্না মশিং য়াম্লবা চাওখৎ থৌরমগী প্রোজেক্তশিংগীদমক উরেপ উয়ুংশু তমগনি। প্রধান মন্ত্রীনা মীয়ামগী মীফমদা ৱা ঙাংগনি।
পি.এম.না সি.দবল্যু.জি. ২০২২দা বেদমিন্তনদা লক্ষ্য সেন্না গোল্দ মেদল লৌরকপগীদমক থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা সি.দবল্যু.জি. ২০২২দা গোল্দ মেদল লৌরকপগীদমক লক্ষ্য সেনবু থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; "@lakshya_senনা মাইপাকখিবা অসিদা নুংঙাইবা পোকই। বেদমিন্তন্দা গোল্দ মেদল লৌরকপগীদমক থাগৎচরি। মহাক্না সি.দবল্যু.জি.দা য়াম্না ফজনা শান্নখি অমসুং ফাইনেল ফাওবা মহাক্কী শীংথানীংঙাই ওইবা হনবা লৈত্রবা থৌনা অদু উৎখি। মহাক অসি ভারতকী মনীনি। মহাক্কী তুংগী পুন্সিগীদমক য়াইফ-মঙ্গোল পীজরি।"
প্রধান মন্ত্রীনা এপ্রিল ৮, ২০২১দা শ্রী গুরু তেগ বহাদুরজীগী ৪০০শুবা মপোক কুমওন (প্রকাশ পুরব) পাংথোকপগী অৱাংবা থাক্কী কম্মিতীগী মীফম্বু লুচিংগনি

প্রধান মন্ত্রীনা এপ্রিল ৮, ২০২১দা অয়ুক্কী পুং ১১দা ভিদিও কনফরেন্সিংগী খুত্থাংদা শ্রী গুরু তেগ বহাদুরজীগী ৪০০শুবা মপোক কুমওন (প্রকাশ পুরব) পাংথোকপগী অৱাংবা থাক্কী কম্মিতী (ঐচ.এল.সি.)গী মীফম্বু লুচিংগনি। কেন্দ্রগী গৃহ মন্ত্রী, শ্রী অমিৎ শাহসু মীফম অসিদা শরুক য়াগনি। অখন্নবা থৌরম অসিবু মশক থোকহন্নবগীদমক্তা চহি অমা চুপ্না পাংথোক্কদবা থৌরমশিংগী থৌরাং য়াৎপগী হীরম কয়া মীফম অসিদা খন্নগনি। অৱাংবা থাক্কী কম্মিতীগী মতাংদা ৱাফম খরাঃ ঐচ.এল.সি. অসি শ্রী গুরু তেঘ বহাদুরজীগী ৪০০শুবা মপোক কুমওন পাংথোকপগা মরী লৈনবা পোলিসী, প্লান অমসুং থৌরম কয়াগী অয়াবা পীবা অমসুং থৌরমশিং অসিবু য়েংশিনবগী পান্দম ওইনা কেন্দ্র সরকারনা ওক্তোবর ২৪, ২০২০দা শেমখিবনি। কম্মিতী অসিদা প্রধান মন্ত্রীনা চেয়রমেন ওইবগা লোয়ননা মেম্বর ৭০ য়াওরি।
প্রধান মন্ত্রীনা আশা, এ.এন.এম. অমসুং আঙ্গনৱারী ৱাকরশিংগা লোইননা ভিদিও ব্রিজগী থোংদা ৱারী শাখ্রে

প্রধান মন্ত্রীনা ঙসি ভিদিও ব্রিজগী থোংদা লৈবাক অপুনবগী আশা ৱাকর, আঙ্গনৱারী ৱাকর লোইননা এ.এন.এম. (ওগজিলরী নর্স মিদৱাইফ)গা লোইননা ৱারী শাখ্রে। মহাক্না অমত্তা ওইনা পুন্না থবক তৌমিন্নবা লোইননা অনৌবা পাম্বৈশিং অমসুং তেক্নোলোজী শিজিন্নবগীদমক্তা ৱাকর অহুম্মকপু থাগৎপা ফোংদোকখি অমসুং হায়খি মদুদি ৱাকর অহুম্মক্না হকশেল অমসুং ন্যুত্রিসনগী থবকশিং ফগৎহনবা অমসুং পোশন অভিয়ান – লৈবাক অসিদা মচি ওইবা চিঞ্জাক চাদবা হন্থহনবগী পান্দম অদু ফংনবগী মাইকৈদা থবক তৌরি। প্রধান মন্ত্রীনা গ্রাস-রুৎ হেল্থ ৱাকরশিংগী থৌদাং অদুবু শক খঙলদুনা মখোয়বু মপাঙ্গল কনবা অমদি মশা-মউ ফবা লৈবাক অমা ওইহনবগীদমক্তা থাগৎপা ফোংদোকখি। থা অসিদা ‘পোশনগী থা’ পাংথোক্লি অমসুং পোশনগী থাগী শরুক অমা ওইনা প্রধান মন্ত্রীনা ৱা ঙাংবগী থৌরম অসি শিনখিবনি। থৌরম অসিগী পান্দম অসি লৈবাক শিনবা থুংনা মচি ওইবা চিঞ্জাক্কী পাউজেল য়ৌহনবনি। প্রধান মন্ত্রীনা নেস্নেল ন্যুত্রিসন মিশনগী মতাংদা পল্লদুনা হায়খি মদুদি রাজস্থানগী ঝুনঝুনুদগী হৌখিবা পোশন অভিয়ান অসিগী পান্দম অসি স্তন্তিং, এনেমিয়া, মেলন্যুত্রিসন অমসুং অরুম্বা ৱাৎনা পোকপা হন্থহনবনি। মহাক্না হায়খি মদুদি খোংজং অসিদা অদুক্কী মতিক নুপীশিং অমদি অঙাংশিংনা শরুক য়াবা মথৌ তাই। প্রধান মন্ত্রীনা হায়খি মদুদি সরকারনা ন্যুত্রিসন অমসুং মগুন লৈবা হেল্থকেয়রগা মরি লৈনবা থবকশিংদা মিৎয়েং থম্লি। তিকা থাবগী থবক খোংজেল য়াংনা খুমাং চাউশিল্লি অমসুং নুপীশিং লোইননা অঙাংশিংগী মতেং পাংলি। লৈবাক অপুনবগী হকশেলগী থৌমীশিং অমসুং কান্নবা ফংলবশিংনা প্রধান মন্ত্রীদা মখোয়না থেংনরকখিবশিং পাউদমখি। প্রধান মন্ত্রীনা মিশন ইন্দ্রধনুশপু কান্নবা মওংদা থবক্তা ওন্থোকপা লোইননা মীরোনবী লাখ অহুম অমসুং অঙাং ক্রোর ৮৫দগী হেনবদা তিকা থাখিবদা ‘এ’ অহুমগী তীম – আশা, এ.এন.এম. অমসুং আঙ্গনৱারী ৱাকরশিংগী থৌদাং অমদি মখোয়গী কৎথোকপশিং অদুবু শিংথাখি। প্রধান মন্ত্রীনা কেন্দ্র সরকারনা আশা ৱাকরশিংদা পীরিবা অৱামন শেনফম শরুক অনি ওইহন্নবা লাওথোকখি। মসিদা নত্তনা আশা ৱাকর পুম্নমক অমসুং মখোয়গী হেল্পরশিংবু প্রধান মন্ত্রী জীবন জ্যোতি য়োজনা লোইননা প্রধান মন্ত্রী সুরক্ষা বীমা য়োজনাগী মখাদা মমল তিংদনা ইন্সুরেন্স য়াওহনগনি। প্রধান মন্ত্রীনা আঙ্গনৱারী ৱাকরশিংদা পীরিবা অৱামন্দসু মশক থোক্না হেনগৎহন্নবা লাওথোকখি। হৌজিক ফাওবদা লুপা লিশিং অহুম পীরম্বশিংদু হৌজিক মখোয় লুপা ৪,৫০০ ফংলগনি। মতৌ অসুম্না হৌজিক ফাওবদা লুপা ২,২০০ ফংলম্বদুনা লুপা ৩,৫০০ ফংলগনি। আঙ্গনৱারী হেল্পরশিংগী অৱামনসু লুপা ১,৫০০দগী হেনগৎতুনা লুপা ২,২৫০ ওইরগনি।
পি.এম.না ভেক্সিন দ্রাইবকী চহি ১ মপুং ফাবদা ভেক্সিনেশন দ্রাইবতা শরুক য়াখিবা মীওইশিং অদুবু ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভেক্সিন দ্রাইবকী চহি ১ অমা মপুং ফাবদা ভেক্সিনেশন দ্রাইবকা মরী লৈনবা মীওই খুদিংমকপু ইকাইখুম্নবা উৎখি। প্রধান মন্ত্রীনা ভেক্সিনেশন দ্রাইবকীদমক্তা দোক্তরশিং, নর্সশিং অমসুং হেল্থকেয়র ৱার্করশিংনা লৌখিবা থৌদাং অদুগীদমক্তা থাগৎপা ফোংদোকখি। মহাক্না হায়খি মদুদি ইন্দিয়াগী ভেক্সিনেশন প্রোগ্রাম অসিনা কোবিদ-১৯গী মায়োক্তা লান্থেংনবদা য়াম্না চাউনা পাঙ্গল হাপখি। মাইগোবইন্দিয়ানা তৌরকপা ত্বীত অমগী পাউখুম ওইনা, প্রধান মন্ত্রীনা ত্বীত কয়া অমদা হায়খি; “ ঙসি ঐখোয়গী # ভেক্সিন দ্রাইবকী চহি ১ মপুং ফারে। ঐহাক্না ভেক্সিনেশন দ্রাইব অদুদা শরুক য়াখিবা মীপুম খুদিংমকপু ইকাই খুম্নবা উৎলি। ঐখোয়গী ভেক্সিনেশন প্রোগ্রাম অসিনা কোবিদ-১৯গী মায়োক্তা লান্থেংনবদা য়াম্না চাউনা পাঙ্গল হাপখি। মসিনা পুনশি কয়া কনবা ঙমহল্লে অমসুং হিংননবগী পাম্বৈশিং অদুবুসু ঙাক-শেনদুনা থম্বিরে। তৌইগুম্বসুং, ঐখোয়গী দোক্তরশিং, নর্সশিং অমসুং হেল্থকিয়র ৱার্করশিংনা লৌখিবা থৌদাং অদু হেন্দোক-থোইদোকপা ওই। ঐখোয়না অধাপ্পা মফমশিংদা মীওইশিংনা ভেক্সিন কাপথোকপা, নত্রগা ঐখোয়গী হেল্থকিয়র ৱার্করশিংনা ভেক্সিন অদুবু মফম অদুদা পুদুনা চৎপা উবা মতমদা, ঐখোয়গী পুক্নিং অমসুং ৱাখল অসি য়াম্না চাউথোকচৈ। লাইচৎ অসিগা লান্থেংনবদা ভারতকী খোংজং অসি মতম পুম্বদা সাইন্সতা য়ুমফম ওইগনি। ঐখোয়গী প্রজাশিংনা মতিকচাবা কিয়র ফংনবগীদমক্তা হেল্থ ইনফ্রাস্ত্রকচরসু হেনগৎহল্লগনি। ঐখোয় পুম্নমক্না কোবিদকা মরী লৈনবা চৎন-কাংলোনশিং নিংথিনা ইনসি অমসুং লাইচৎ অসিবু মাইথিবা পীসি।”
পি.এম.না মহাক্কী বঙ্গলাদেশকী খোঙচৎ মাংওইননা চলমদাইগী ৱারোল

ঐহাক বঙ্গলাদেশতা ২০২১ মার্চকী ২৬-২৭তা হার এক্সেলেন্সি প্রধান মন্ত্রী শৈখ হাসিনানা বার্তোন তৌরক্তুনা চৎকদৌরি। ঐহাক্না হরাওবা ফাওই মদুদি কোবিদ-১৯ লায়চৎ থোকখ্রবা মতুংদা ঐহাক্কী মীরমগী ওইবা খোঙচৎ অসি ভারতনা য়াম্না চেৎনা সংস্কৃতী, লিঙ্গুইস্তিক অমসুং মীয়ামগী ওইবা মরী লৈনরিবা ঐখোয়গী য়ুম্লোনবা লৈবাক অমা ওইবা অসিনি। ঐহাক্না হয়েং নেস্নেল দেগী থৌরম হায়রিবা অসিদা বঙ্গলা লৈবাক্কী জাতিগী মপা বঙাবন্ধু শৈখ মুজিবুর রাহমনগী মপোক কুমোনগী নিংশিং থৌরম অসিদা শরুক য়াননবা ঙাইরি। বঙাবন্ধু হৌখিবা চহিচা অসিদা খ্বায়দগী মকোক থোংবা লুচিংবশিংগী মনুংদা মীওই মিল্লিয়ন কয়া অমবু মহাক্কী পুন্সি অমসুং ৱাখল্লোলনা পুক্নিং থৌগৎখিবা মীওই অমনি। ঐহাক্না তুঙিপারাদা লৈবা বঙাবন্ধুগী সমাধিদা চৎতুনা মহাক্কী হৌখিবা থৌদোক কয়াদা ইকাই খুম্ননবা ঙাইরি। ঐহাক্না পুরানিক ত্রেদিসন্দা শক্তিপীথ ৫১গী মনুংদা অমা ওইরিবা থায়নগী জাশোরেশ্বোরি কালি মন্দিরগী কালি লাইরেম্বীদা খুরম্নবা ঙাইদুনা লৈরি। ঐহাক্না অখন্ননা শ্রী শ্রীহরিচন্দ্র থাকুর জীনা মহাক্কী লাইনিং-লাইশোলগী ওইবা পাওজেল শন্দোকখিবা মফম ওরাকান্দিদা লৈবা মাতুৱা কাংলুপকী মীহুৎশিংগা উন্নবা ঙাইদুনা লৈরি। ঐহাক্না প্রধান মন্ত্রী শৈখ হাসিনাগা লোয়ননা ঐখোয়গী য়াম্না কান্নবা ফংখিবা হৌখিবা চহিগী দিসেম্বরদা ভর্চুএল ওইনা পাংথোকখিবা মিতিং অসিগী মখা তারকপা ওইনা য়াম্না মরুওইবা ৱা খন্নগনি। ঐহাক্না হিস এক্সেলেন্সি প্রসিদেন্ত অবদুল হামিদ অমসুং অতৈ অতোপ্পা বঙ্গলাদেশকী দিগ্নতরীশিংগা উন্ননবা ঙাইদুনা লৈরি। ঐহাক্কী খোঙচৎ অসিনা প্রধান মন্ত্রী শৈখ হাসিনাগী মিয়েং শাল্লবা লুচিং মখাদা শিংথানিঙাই ওইরবা ইকোনোমিক অমসুং চাওখৎ থৌরাং অসিদা থাগৎপা খক্তা নত্তে অদুবু ইন্দিয়ানা মায় পাকপা অসিদা মতম শাংনা মতেং পীনবা ৱাফম থম্বনি। ঐহাক্না বঙ্গলাদেশকী কোবিদ-১৯ লান্থেংনবদা ইন্দিয়ানা মতেং অমসুং অমত্তা ওইবা অসি ফোংদোক্কনি।
লুহোংলবী মুস্লিম নুপীশিংগী হকশিং ঙাকপা

তলাক অহুমলক হায়রগা খাইনবা থিংনবা মুস্লিম ৱুমেন (প্রোতেক্সন ওফ রাইৎস ওন মেরিএজ) বিল, ২০১৯ মন্ত্রীমন্দলনা অয়াবা পীরে, বিল অসি লাক্লিবা সংসদকী মীফমদা পুথোক্কনি ‘সাবকা সাথ, সাবকা বিকাস, সাবকা বিশ্বাস’ অসি প্রধান মন্ত্রী নরেন্দ্র মোদীনা লুচিংবা এন.দি.এ. সরকারগী মরুওইবা পান্দমনি। মীয়ামদা ৱাশকখিবশিংগী মনুংদা অমা ঙাক্নবা, প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মুস্লিম ৱুমেন (প্রোতেক্সন ওফ রাইৎস ওন মেরিএজ) বিল, ২০১৯ অয়াবা পীরে, মসিনা মুস্লিম ৱুমেন (প্রোতেক্সন ওফ রাইৎস ওন মেরিএজ) সেকেন্দ ওর্দিনান্স, ২০১৯ (২০১৯গী ওর্দর নম্বর ৪) মহুৎ শীনগনি। কান্নবা: বিল অসিনা মুস্লমি নুপীশিংগী মরক্ত নুপা–নুপীগী মান্নবা লৈহনগনি অমসুং অচুম্বা পুরক্কনি। বিল অসিনা লুহোংলবী মুস্লিম নুপীশিংগী হকশিং ঙাকপদা মতেং পাংগনি অমসুং মখোয়গী মপুরোইবশিংনা ‘তলাক–ই–বিদ্দাত’ হায়রগা খাইনবগী চৎনবী অমা লৈরিবা অসি থিংবা ঙমগনি। লাক্লিবা সংসদকী মীফমদা বিল অসি পুথোক্কনি। থবক ওইনা পাংথোক্কদবশিং: ত্রিপল তলাক অসি চৎনবা য়ারোই অমসুং আইন্না য়াদে হায়না লাউথোক্নবা বিল অসিনা থৌরাং তৌরি মরাল লৈবশিং চহি অহুম ফাওবা জেলদা থম্বা অমসুং ফাইন থিহনবা য়াওরি বিল অসিনা লুহোংলবী নুপীশিং অমসুং মচাশিংদা হিংনবা এল্লাৱেন্স পীহনগনি ঈ মরিদা নত্ত্রগা লুহোংবদগী মরি–মতা থোক্নবা মীওই অমনা হেক্ত তলাক হায়রকপদগী লুহোংলবী মুস্লিম নুপী অমনা পুলিস স্তেসন অমগী ওফিসর ইন–চার্জ অমদা পাউ পীবা মতমদা মদু চৈরাক পীবা য়াবা মরাল অমা ওইগদবনি হায়না বিল অসিদা য়াওরি লুহোংলবী মুস্লিম নুপী অমদা তলাক হায়বা মতমদা মেজিস্ত্রেৎকী অয়াবা লৌরগা মরাল অদু হেন্না কনশিনহনবা য়াই মরাল লৈরবা মীওই অদু মেজিস্ত্রেৎনা বেলদা থাদোক্ত্রিঙৈ মমাংদা তলাক হায়খ্রবা মুস্লিম নুপী অদু হিয়ারিং তৌনবগী খুদোংচাবা বিল অসিদা য়াওরি মুস্লিম ৱুমেন (প্রোতেক্সন ওফ রাইৎস ওন মেরিএজ) বিল, ২০১৯ অসি মুস্লিম ৱুমেন (প্রোতেক্সন ওফ রাইৎস ওন মেরিএজ) সেকেন্দ ওর্দিনান্স, ২০১৯গা মান্ননা শেম্বনি।
কেবিনেতনা “ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রাম” দা শেমদোক-শেমজিন তৌবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতনা ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রামদা মখাগী থৌওংশিং শেমদোক-শেমজিন তৌবগী অয়াবা পীখ্রেঃ ভারত্তা সেমিকন্দক্তর ফেব লিংখৎপগী স্কিমগী মখাদা তেক্নোলোজী নোদ খুদিংগী পেরি-পাসু বেসিস্তা প্রোজেক্তকী অচঙবা শেনফমগী ৫০% ফাওবগী ফিস্কেল সপ্পোর্ত পীবা। ভারত্তা দিসপ্লে ফেব লিংখৎপগী স্কিমগী মখাদা পেরি-পাসু বেসিস্তা প্রোজেক্তকী অচঙবা শেনফমগী ৫০% ফাওবগী ফিস্কেল সপ্পোর্ত পীবা। ভারত্তা কম্পাউন্দ সেমিকন্দক্তর/সিলিকোন ফোতোনিক্স/সেন্সর ফেব অমসুং সেমিকন্দক্তর এ.তি.এম.পি./ও.এস.এ.তি. ফেসিলিতী লিংখৎপগী স্কিমগী মখাদা পেরি-পাসু বেসিস্তা কেপিতেল এক্সপেন্দিচরগী শেনফমগী ৫০% ফাওবগী ফিস্কেল সপ্পোর্ত পীবা। অহেনবা ওইনা, স্কিম অসিগী মখাদা লৈগদৌরিবা তার্গেত তেক্নোলোজীশিংগী মনুংদা দিস্কৃত সেমিকন্দক্তর ফেবসু য়াওগনি। শেমদোক্লবা প্রোগ্রাম অসিগী মখাদা, সেমিকন্দক্তর ফেব লিংখৎপগীদমক্তা তেক্নোলোজী নোদ খুদিংদা প্রোজেক্তকী অচঙবা শেনফমগী ৫০% ফাওবগী মান্নবা ফিস্কেল সপ্পোর্ত পীগনি। অখন্নবা মীয়াম্না পাম্নবা তেক্নোলোজী অমসুং কম্পাউন্দ সেমিকন্দক্তরগী মওং-মতৌ অমদি এদভান্স ওইবা পেকেজিংগী মতাংদা খন্নরুবা মতমদা, শেমদোক্লবা প্রোগ্রাম অসিনা কম্পাউন্দ সেমিকন্দক্তর/সিলিকোন ফোতোনিক্স/সেন্সর ফেব অমসুং সেমিকন্দক্তর এ.তি.এম.পি./ও.এস.এ.তি. ফেসিলিতী লিংখৎপগীদমক্তা পেরি-পাসু বেসিস্তা কেপিতেল এক্সপেন্দিচরগী শেনফমগী ৫০% ফাওবগী ফিস্কেল সপ্পোর্ত পীগনি। প্রোগ্রাম অসিনা ভারত্তা সেমিকন্দক্তর ফেব লিংখৎনবা মালেমগী সেমিকন্দক্তর প্লেয়র কয়াগী পুক্নিং চিংশিল্লি। শেমদোক্লবা প্রোগ্রাম অসিনা ভারত্তা সেমিকন্দক্তর অমসুং দিসপ্লে মেন্যুফেকচরিং তৌনবা ইনভেস্তমেন্ত কয়া অমা লৈহনগনি। ইনভেস্তমেন্ত তৌবা ঙমগদবশিংগা ৱারী শাবদা, অহানবা সেমিকন্দক্তর ফেসিলিতী শাবগী থবক য়াম্না অথুবা মতমদা হৌরগনি হায়বগী থাজবা লৈরি। ইন্দস্ত্রীগী ওইবা মালেমগী অখঙ-অহৈ অমসুং একাদমিয়া কয়া মনুং চনবা এদভাইজরী কম্মিতী অমা ইন্দিয়া সেমিকন্দক্তর মিসন – ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রামগী নোদেল এজেন্সীদা পাউতাক পীনবগীদমক্তা শেমখ্রে। এদভাইজরী কম্মিতী অসিনা সরকারনা য়ারবা সিলিকোন সেমিকন্দক্তর ফেব/ সিলিকোন ফোতোনিক্স/সেন্সর/ দিসকৃত সেমিকন্দক্তর এ.তি.এম.পি./ও.এস.এ.তি.গী তেক্নোলোজী নোদ খুদিংদা মান্নবা সপ্পোর্ত পীনবা য়েৎনবা লৈতনা পাউতাক পীরি। অতোপ্পা কয়াগী মরক্তগী ওতোমোতিব, পাৱর অমসুং তেলিকোম এপ্লিকেসন্দা য়াম্না তঙাই ফদবা এন.এম. ৪৫ অমসুং মথক্কী পোত্থোকশিংগী দিমান্দ য়াম্না ৱাংনা লৈ। মসিদা নত্তনা, সেগমেন্ত অসিনা অপুনবা সেমিকন্দক্তর মার্কেতকী চাউরাক্না ৫০%গী শরুক ওই।
পি.এম.না সেপ্তেম্বর ১০দা ‘সেন্তর-স্তেত সাইন্স কনক্লেব’ হৌদোক্কদৌরি

প্রধান মন্ত্রী শ্রী নরেন্দ্র মোদীনা সেপ্তেম্বর ১০গী অয়ুক পুং ১০:৩০ তাবা মতমদা সেন্তর-স্তেত সাইন্স কনক্লেব ভিদিও কন্ফরেন্সিংগী খুত্থাঙদা হৌদোক্কদৌরি‍। প্রধান মন্ত্রীনা থৌরম অদুদা তিল্লিবা মীয়ামগী মফমদসু ৱা ঙাঙগনি‍। লৈবাকসিদা ইনোভেসন অমসুং ওন্ত্রপ্রিন্যুরসিপ য়োকখৎনবগী প্রধান মন্ত্রীনা চোকথবা নাইদনা হোৎনরিবা অসিগী পরিংদা, অসিগুম্বা মখলগী অহানবা ওইগদৌরিবা কনক্লেব অসিনা কোওপরেতিব ফেদরেলিজমগী ৱাখল্লোন্দা লৈবাকসিদা অচৌবা সাইন্স, তেক্নোলোজী অমসুং ইনোভেসন (এস.তি.আই.)গী ইকোসিস্তেম অমা শেমগৎনবগীদমক কেন্দ্রগী স্তেতশিংগী খুৎশম্ননা চৎমিন্নবগী অমদি তেংবাংনবগী মেকানিজমবু মপাঙ্গল কনখৎহল্লগনি‍। নুমিৎ নিনি চত্থগদবা কনক্লেব অসি সেপ্তেম্বর ১০-১১, ২০২২দা অহমদবাদকী সাইন্স সিতীদা পাঙথোক্কদবনি‍। মসিদা এস.তি.আই. ভিজন ২০৪৭; ফ্যুচর গ্রোথ পাথৱেজ এন্দ ভিজন ফোর এস.তি.আই. ইন স্তেত্স; হেল্থ – দিজিতেল হেল্থ কেয়র ফোর ওল; ২০৩০ ফাওবদা আর. এন্দ দি. সেক্তরদা প্রাইভেত সেক্তরগী ইনভেস্তমেন্ত শরুক অনি হেনগৎহনবা; লৌউ শিংউগী লমদা – লৌমীশিংগী শেন্থোক হেনগৎহন্নবা তেক্নোলোজীগী ইন্তরভেন্সন; ঈশিংগী লমদা – থক্নবা ঈশিং পুথোক্নবা ইনোভেসন; ইনর্জীগী লমদা – হায়দ্রোজেন মিসন্দা এস. অমসুং তি.গী শক্লোন য়াওনা ক্লীন ইনর্জী ফোর ওল; দীপ ওসীন মিসন অমসুং সমুদ্র খোঙবালগী স্তেত/য়ু.তি.শিংদা মসিগী মরু ওইবা লোয়ননা লৈবাকসিগী তুংগী শেন্মিৎলোন য়াওনা তোঙান তোঙানবা হীরমশিংদা পাঙথোকপা সেসনশিং লৈগনি‍। অসিগুম্বা মখলগী অহানবা ওইগদৌরিবা কনক্লেব অসিদা গুজরাৎ সি.এম., য়ুনিয়ন এম.ও.এস. সাইন্স এন্দ তেক্নোলোজী (এস. এন্দ তি.), স্তেত অমসুং য়ুনিয়ন তেরিতরীশিংদগী সাইন্স অমসুং তেক্নোলোজীগী মন্ত্রীশিং অমসুং সেক্রেতরীশিং, ইন্দস্ত্রী লুচিংবা, ওন্ত্রপ্রিন্যুরশিং, এন.জি.ও.শিং, নহা ওইরিবা সাইন্তিস্তশিং অমসুং মহৈরোয়শিংনা শরুক য়াগদৌরি‍।
কেবিনেৎনা নাগপুরগী নেস্নেল দিজাজতর রেস্পোন্স ফোর্স একাদমীদা সেনিয়র এদমিনিস্ত্রেতিব গ্রেদ (এস.এ.জি.)গী দাইরেক্তরগী পোস্ত অমা শেম্বগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেৎনা কেবিনেৎনা নাগপুরগী নেস্নেল দিজাজতর রেস্পোন্স ফোর্স একাদমীদা সেনিয়র এদমিনিস্ত্রেতিব গ্রেদ (এস.এ.জি.)গী দাইরেক্তরগী পোস্ত অমা (০১) শেম্নবা হোম এফিয়র্স মন্ত্রালয়না হৌদোক্লকপা ৱাফমগী অয়াবা পীখ্রে। এন.দি.আর.এফ. একাদমীগী দাইরেক্তরগী পোস্ত অমা শেম্বদা, লুপ অসিবু শেন্নবা অমসুং লাকশিনবগী মথৌ অসি অপাম্বা পান্দমগী মতুং ইন্না ইন্সতিত্যুসন অসিবু লমজিংবা ঙমগদবা সেনিয়র অমসুং হৈ-শিংলবা মীওই অমদা শিন্নরগনি। একাদমী অসিনা এন.দি.আর.এফ., এস.দি.আর.এফ., সি.দি. ভলন্তিয়র অমসুং অতোপ্পা স্তেক-হোলদরশিং অমসুং এস.এ.এ.আর.সি. অমসুং অতোপ্পা লৈবাকশিংগী দিজাজতর রেস্পোন্স এজেন্সীশিংগী মীওই ৫০০০ হেনবদা চহি খুদিংগী ওইনা স্কিলদা য়ুম্ফম ওইবা প্রেক্তিকেল ত্রেনিং পীগনি। মসিনা তঙাই ফদবা হোংলকপা অমসুং স্তেকহোলদরশিংগী অপাম্বগী মতুং ইন্না ত্রেনিং প্রোগ্রামশিংবু য়েংশিন্দুনা শেমদোকপগী থৌওং কয়াসু পাংথোক্কনি। মসিনা এন.দি.আর.এফ., এস.দি.আর.এফ.কী মীওইশিং অমসুং অতোপ্পা স্তেকহোলদরশিংদা পীরিবা দিজাজতর রেস্পোন্সকী ত্রেনিংগী থাকসু য়াম্না ফগৎহনগনি। বেকগ্রাউন্দঃ নেস্নেল দিজাজতর রেস্পোন্স ফোর্স একাদমী অসি ইং ২০১৮দা নেস্নেল সিভিল দিফেন্স কোলেজ (এন.সি.দি.সি.)গা পুনশিন্নদুনা নাগপুরদা লিংখৎখিবনি। মসিগী মপুং ওইবা কেম্পস অসি হৌজিক শাবগী থবক চত্থরি অমসুং মসিনা লোইদ্রিবা ফাওবা, এন.সি.দি.সি.গী হৌজিক লৈরিবা কেম্পসতগী চলায়রি। একাদমী অসিনা নেস্নেল দিজাজতর রেস্পোন্স ফোর্স (এন.দি.আর.এফ.)/স্তেৎ দিজাজতর রেস্পোন্স ফোর্স (এস.দি.আর.এফ.)/সিভিল দিফেন্স ভলন্তিয়র অমসুং অতোপ্পা স্তেকহোলদরশিংদা হৌজিক-হৌজিক ত্রেনিং পীরি অমসুং মখোয়না মালেমগী থাক্তা ইকায়খুম্নবা অৱাংবা থাক্কী ত্রেনিং ইন্সতিত্যুসন অমা ওইরকপগী মিৎয়েং য়েংলি। মসিনা এস.এ.এ.আর.সি. অমসুং অতোপ্পা লৈবাকশিংগী দিজাজতর রেস্পোন্সকী মীওইশিংদা অখন্নবা ত্রেনিংসু পীগনি।
পি.এম.না নেস্নেল এৱার্দ ফোর তীচর্স, ২০২২ মনা ফংলবা মীওইশিংগা সেপ্তেম্বর ৫দা ৱারী শানগদৌরি

ওজাশিংগী নুমিৎকী থৌরমদা প্রধান মন্ত্রী শ্রী নরেন্দ্র মোদীনা নেস্নেল এৱার্দ ফোর তীচর্স, ২০২২ ফংলবা মীওইশিংগা ৭ লোক কল্য়ান্দা সেপ্তেম্বর ৫, ২০২২গী নুংথিল পুং ৪:৩০ তাবা মতমদা ৱারী ৱাতায় শানগদৌরি‍। ওজাশিংদা লৈবাক্কী থাক্কী মনা পীবগী পান্দমদি মখোয়গী ফিরেপ অমসুং হোৎনবা কনবনা স্কুল এজিকেসনগী ক্বালিতী হেনগৎহনবতা নত্তনা মহৈরোয়শিংগী পুন্সিগী মতিংসু হেনগৎহল্লিবা লৈবাকসিগী খ্বাইদগী ফবা ওজা খরগী তোপ তোপ্পা থৌদাংবু হরাও তয়াম্না ইকায়খুম্নবা উৎপনি‍। ওজাশিংদা লৈবাক্কী থাক্কী মনা লান্থোকপনা ইলিমেন্তরী অমসুং সেকেন্দরী স্কুলশিংদা থবক তৌরিবা মতিং লৈবা ওজাশিংবু মীয়াম্না মশক খঙনবা মীওইশিং ওইহল্লি‍। মনা অসিগীদমক, লৈবাক শিনবা থুংবদগী ওজা ৪৫বু চেকশিনবা অমদি লৌথুপ লৌকোই লৈতবা ওনলাইনগী তাঙ্কক অহুমগী থৌওংগী খুত্থাঙদা খনগৎলে‍।